A mesterséges intelligencia alkalmazását segítő központok jönnek létre az ITM közreműködésével

A Mesterséges Intelligencia stratégia egyik kiemelt célja, hogy a magyar kis- és középvállalkozások (kkv) termelékenysége 2030-ig mintegy 26 százalékkal nőjön az MI technológiáknak köszönhetően; az alkalmazások használatának széles körű ösztönzése érdekében megalakul az MI Innovációs Központ, a Nemzeti MI Lab pedig a kutatói munkában kap szerepet - közölte az Innovációs és Technológiai Minisztérium (ITM) az MTI-vel vasárnap.